แนวโน้มดัชนีเช้าปรับลงต่อ
นักวิเคราะห์ฯคาดตลาดหุ้นไทยเช้านี้น่าจะปรับลงต่อและวอลุ่มคงเบาบาง ปัจจัยทั้งในและนอกประเทศกดดัน
30 ต.ค. 2565

นักวิเคราะห์ฯคาดตลาดหุ้นไทยเช้านี้น่าจะปรับลงต่อและวอลุ่มคงเบาบาง ปัจจัยทั้งในและนอกประเทศกดดัน
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ กล่าวว่า ตลาดหุ้นไทยเช้านี้น่าจะปรับตัวลงต่อ โดยมูลค่าการซื้อขายคงเป็นไปอย่างเบาบาง ซึ่งเมื่อคืนก็ยังมีความกังวลเรื่องปัญหาหนี้ยุโรป หลังสถาบันจัดอันดับเครดิตมูดีส์ อินเวสเตอร์ส เซอร์วิส ออกมาระบุว่าอาจจะปรับลดเครดิตฝรั่งเศสลง ขณะที่การเจรจาปรับลดขาดดุลงบประมาณของสหรัฐฯก็ยังไม่ได้ข้อยุติและไม่ทันเส้นตายที่จะต้องยื่นรายละเอียดในวันที่ 23 พ.ย.ทำให้สหรัฐฯต้องลดงบประมาณลงอัตโนมัติ 1.2 ล้านล้านดอลลาร์
ขณะที่ปัจจัยเรื่องน้ำท่วมในประเทศ ก็เริ่มเห็นผลกระทบต่อเศรษฐกิจมากขึ้น ล่าสุดวานนี้สภาพัฒน์ประกาศตัวเลขจีดีพีไตรมาส 3/54 ออกมาแย่กว่าที่หลายฝ่ายคาด และปรับลดคาดการณ์จีดีพีปี 54 ลง ส่งผลให้ตลาดฯเริ่มมองว่าอาจเป็นโอกาสให้ธปท.ปรับลดอัตราดอกเบี้ยในการประชุมวันที่ 30 พ.ย.ส่วนปัจจัยการเมืองในประเทศก็ยังต้องติดตามต่อ  พร้อมให้แนวรับ 950-960 จุด แนวต้าน 975-980 จุด